Document ID: /roh_data/filtered/swiss_laws_in_ROHinterleaved.jsonl.gz/7722

This text was translated from IT into Rumantsch Grischun.

La Confederazione gestisce e sviluppa un sistema centrale d’informazione sulle persone per la tenuta del registro dello stato civile. La Confederazione si assume i costi di gestione e sviluppo. I Cantoni versano alla Confederazione un emolumento annuo per l’uso del sistema a scopi inerenti allo stato civile. La Confederazione coinvolge i Cantoni nello sviluppo del sistema. Fornisce loro il sostegno tecnico per l’uso del sistema. Con la partecipazione dei Cantoni, il Consiglio federale disciplina:1. i dettagli relativi al coinvolgimento dei Cantoni nello sviluppo del sistema;2. l’ammontare dell’emolumento versato dai Cantoni per l’uso del sistema;3. i diritti di accesso delle autorità dello stato civile e degli altri servizi aventi accesso al sistema;4. la collaborazione operativa tra la Confederazione e i Cantoni;5. le misure organizzative e tecniche necessarie per garantire la protezione e la sicurezza dei dati nonché la vigilanza sul rispetto delle disposizioni in materia di protezione dei dati;6. l’archiviazione dei dati. Il Consiglio federale può prescrivere che i costi delle prestazioni fornite a terzi per scopi non inerenti allo stato civile siano loro addebitati. Introdotto dal n. I della LF del 5 ott. 2001 (Gestione elettronica dei registri dello stato civile (RU 2004 2911; FF 2001 1417). Nuovo testo giusta il n. I 1 della LF del 15 dic. 2017 (Atti dello stato civile e registro fondiario), in vigore dal 1° gen. 2019 (RU 2018 4017; FF 2014 3059). Nuovo testo giusta l’all. 1 n. II 16 della LF del 25 set. 2020 sulla protezione dei dati, in  vigore dal 1° set. 2023 (RU 2022 491; FF 2017 5939).

La Confederaziun maina e sviluppa in sistem d’infurmaziun central da persunas per l’administraziun dal register dal stadi civil. Ella surpiglia ils custs da gestiun e da svilup. Ils chantuns pajan a la Confederaziun ina taxa annuala per duvrar il sistem per intents dals fatgs dal stadi civil. La Confederaziun includa ils chantuns en il svilup dal sistem. Ella als porscha sustegn professiunal per duvrar il sistem. En cooperaziun cun ils chantuns regla il Cussegl federal:1. ils detagls da l’inclusiun dals chantuns en il svilup dal sistem;2. l’autezza da la taxa dals chantuns per duvrar il sistem;3. ils dretgs d’access da las autoritads dal stadi civil e dals ulteriurs posts che han in dretg d’access;4. la collavuraziun operaziunala tranter la Confederaziun ed ils chantuns;5. las mesiras organisatoricas e tecnicas ch’èn necessarias per garantir la protecziun e la segirezza da las datas, sco er la surveglianza da l’observanza da las prescripziuns davart la protecziun da datas;6. l’archivaziun da las datas. La Confederaziun po prevair ch’ils custs da prestaziuns per terzas persunas ordaifer ils fatgs dal stadi civil vegnian mess a quint a questas terzas persunas. Integrà tras la cifra I da la LF dals 5 d’oct. 2001 (administraziun electronica dal register dal stadi civil) (AS 2004 2911; BBl 2001 1639). Versiun tenor la cifra I 1 da la LF dals 15 da dec. 2017, en vigur dapi il 1. da schan. 2019 (AS 2018 4017; BBl 2014 3551). Versiun tenor la cifra II 16 da l’agiunta 1 da la LF dals 25 da sett. 2020 davart la protecziun da datas, en vigur dapi il 1. da sett. 2023 (AS 2022 491; BBl 2017 6941).